S-103/2018

Mál þetta, sem dómtekið var 23. maí sl., er höfðað með ákæru, útgefinni af lögreglustjóranum á höfuðborgarsvæðinu 27. febrúar 2018, á hendur E-kvk-þgf A-kvk-þgf, kt. [---], Gvendargeisla 21, Reykjavík, fyrir eftirtalin umferðarlagabrot, með því að hafa:

1. Miðvikudaginn 22. febrúar 2017, ekið bifreiðinni [---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 160 ng/ml af amfetamíni og einnig mældist amfetamín í þvagi) um Reynisvatnsveg við Klausturstíg í Reykjavík, uns lögregla stöðvaði aksturinn skömmu síðar.

2. Fimmtudaginn 3. ágúst 2017, ekið bifreiðinni [---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 35 ng/ml af amfetamíni og 35 ng/ml af metýlfenídat og einnig mældust sömu efni í þvagi) um Dalsmára í Kópavogi, uns lögregla stöðvaði aksturinn skömmu síðar við Lækjasmára.

Teljast brot þessi varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í janúar 1974. Samkvæmt framlögðu sakavottorði, dagsettu 26. febrúar 2018, hefur hún margítrekað verið dæmd fyrir umferðarlagabrot. Ákærða gekkst undir sektarrefsingu með lögreglustjórasáttum, 9. febrúar 2012 og 12. ágúst 2013, meðal annars vegna aksturs undir áhrifum ávana- og fíkniefna. Þá var hún dæmd í 30 daga fangelsi fyrir akstur svipt ökurétti og akstur undir áhrifum ávana- og fíkniefna, 18. mars 2014. Ákærða var dæmd til að sæta fangelsi í þrjá mánuði, 7. janúar 2016, meðal annars fyrir akstur svipt ökurétti og akstur undir áhrifum ávana- og fíkniefna. Henni var dæmdur 30 daga hegningarauki við fyrrgreindan dóm, 24. febrúar 2016 meðal annars vegna aksturs svipt ökurétti. Hinn 19. október 2016 var ákærða dæmd til að sæta fangelsi í fjóra mánuði fyrir aksturs svipt ökurétti og aksturs undir áhrifum ávana- og fíkniefna. Var um að ræða hegningarauka við dóminn frá 24. febrúar 2016. Nú síðast var ákærða sakfelld fyrir akstur svipt ökurétti og akstur undir áhrifum ávana- og fíkniefna með dómi, 28. ágúst 2017. Var dómurinn jafnframt hegningarauki við dóminn frá 19. október 2016. Í samræmi við framangreint er við ákvörðun refsingar miðað við að ákærða sé nú í sjötta sinn fundin sek um akstur undir áhrifum áfengis og/eða ávana- og fíkniefna og í fjórða sinn um akstur svipt ökurétti. Þau brot sem ákærða er sakfelld fyrir í þessu máli voru öll framin fyrir uppkvaðningu fyrrgreinds dóms Héraðsdóms Suðurlands frá 28. ágúst 2017 og verður ákærðu því dæmdur hegningarauki nú, samkvæmt ákvæðum 78. gr. almennra hegningarlaga nr. 19/1940.

Með hliðsjón af framangreindu, dómvenju og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í sex mánuði.

Með vísan til lagaákvæða í ákæru ber að árétta ævilanga sviptingu ökuréttar ákærðu frá birtingu dóms þessa að telja.

Ákærða greiði málsvarnarþóknun skipaðs verjanda síns, S-kk-ef S-kk-ef lögmanns, 147.560 krónur, að meðtöldum virðisaukaskatti, og 153.942 krónur í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf A-kvk-nf, sæti fangelsi í sex mánuði.

Áréttuð er ævilöng svipting ökuréttar ákærðu frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef S-kk-ef lögmanns, 147.560 krónur og 153.942 krónur í annan sakarkostnað.

L-kvk-nf R-kvk-nf S-kvk-nf